**KARAKTERISTIKE ŠESTOGODIŠNJAKA I SEDMOGODIŠNJAKA**

Svako dijete je specifično, razvoj svakog djeteta je različit (npr. razlike u razvoju dječaka i djevojčica ili razlike među djecom koje potječu iz različitih socio-kulturnih sredina). Ipak, postoji mnogo zajedničkih karakterističnih osobina koje se u literaturi navode kao norme za pojedinu dob. Poznavanje normi nam omogućava da znamo koja postignuća možemo, a koja ne možemo očekivati od djeteta određene dobi pa primjereno tome možemo izabrati aktivnosti koje ćemo mu ponuditi.

Karakteristike prosječnog djeteta prije polaska u školu, u dobi od 6-7 godina:

**TJELESNI RAZVOJ:**

• prosječna visina je oko 120 cm za dječake i oko 117 cm za djevojčice, a težina oko

 20 kg za dječake, dok je za djevojčice nešto manja

• svi osjetilni organi su potpuno razvijeni

• uspostavljena je kontrola fizioloških potreba

• dobro je razvijeno mišićno tkivo

• u tijeku je izmjena mliječnih zuba

**GRUBA MOTORIKA**

• vozi bicikl, kliže, kotura, pliva

• održava ravnotežu, hoda ravno po crti

• preskače uže, skače s visine od oko 40 cm, stoji na jednoj nozi, jednom rukom hvata

 loptu, samostalno se oblači

**FINA MOTORIKA**

• palcem može dotaknuti svaki prst

• reže škaricama jednostavnije oblike

• koristi se jedaćim priborom, veže vezice na cipelama

• precrtava jednostavnije oblike, ravne i zakrivljene linije, boji unutar zadanih prostora

• precrtava brojke i slova iako ih ne poznaje

• povlači ravne i zakrivljene crte, povlači poteze olovkom između zadanih točaka

• olovku drži lagano, pravilno i bez grča te kontrolira pritisak olovke na papir

**INTELEKTUALNE SPOSOBNOSTI**

• početak razvoja logičkih operacija

• uočava sličnosti i razlike

• promatra s određenim ciljem

• povezuje dijelove u cjelinu

• razlikuje pojmove vremena

• zaključuje o jednostavnim uzročno posljedičnim vezama

• razlikuje parametre različitih veličina nekog predmeta

• zna koji dijelovi nedostaju kompletnom liku čovjeka

• u stanju je izvršiti trostruki nalog

• ima pojam količine, u stanju je shvatiti proces zbrajanja i oduzimanja, zbraja i

 oduzima u skupu broja 5

• u stanju je grupirati predmete po boji, obliku, veličini i sl.

• može sastaviti jednostavniju cjelinu od dijelova

• uočava razlike i prepoznaje sličnosti

• prepoznaje glas kojim započinje riječ

• tiskanim slovima zna napisati ime i prezime

• u stanju je ponoviti niz od pet brojeva

• mehanički broji do 10 i više

• zna što dolazi ispred (ispred broja 5)

• može precrtati jednostavnije likove

• točno imenuje boje i tonove

• pamti pojmove koji ga zanimaju

• trajanje pažnje je oko 15 – 20 minuta

• koncentracija na aktivnost koja ga zanima može potrajati i do 60 minuta

**GOVORNE SPOSOBNOSTI**

• govor je korektan i jasan

• pita za značenje apstraktnih riječi

• može opisati događaj iz prošlog iskustva

• u govoru ispravno upotrebljava buduće i prošlo vrijeme

• artikulira sve glasove (moguće nepravilnosti u izgovoru R, LJ, NJ)

• u stanju je napisati i pročitati vlastito ime

• može prepričati kratku priču nakon što je čuje

• upotrebljava 2500-3000 riječi

• primjećuje rimu u pjesmama

• raspoznaje glasove od kojih se sastoji kraća riječ

• može pamtiti pjesmice ili dijelove nekog teksta koji ga zanima

**EMOCIONALNO – SOCIJALNI RAZVOJ**

• primjetan začetak samodiscipline i samokontrole

• emocije su još uvijek burne

• prisutni realistični strahovi

• prepoznaje vlastite osjećaje ljubavi i sreće, ljutnje i razočaranja

• može surađivati s drugima u nekoj zajedničkoj aktivnosti

• ponaša se zaštitnički prema mlađima

• suosjeća s drugima

• bira omiljenog prijatelja

• poštuje pravila igre

• samostalan u brizi o sebi (oblači cipele, koristi pribor za jelo, može otići u susjedstvo,

 održava higijenu)

• razlikuje poželjno od nepoželjnog ponašanja

• teže uspijeva odgoditi potrebe, ali ih odgađa nakon uvjeravanja

• uživa u osjećaju pripadnosti

• usvojilo je osnovne norme ponašanja